MURHONDERO 


OMURHONDERO GWA NGASI KANTU 


Nnamahanga alema amalunga 
n’igulu 
Aha murhondero, Nnâmahanga 
alema amalunga n'igulu. ?Igulu 
lirhâli ligwerhe oku liyosire, lyanali 
bwamwa, n'omwizimya gwâli enyanya 
ly’`endêra y'amishi, mûka gwa Nnâma- 
hanga akâg’iyerêra kuli ago mishi. 

3 Nnamahanga aderha erhi: “Obula- 
ngale buhabe!” Bwanahaba. 4Nnâma- 
hanga abona okw'obwo bulangale buli 
bwinja, aberûla obulangale n’omwizi- 
mya. 5 Nnamahanga aha obwo bulanga- 
le izino lya mûshi aha n'omwizimya 
izino lya budufu. Hâba ebijingo, hâba 
n'esezi: olwo lwaba lusiku lurhanzi. 

6 Nnâmahanga aderha erhi: “ Ama- 
lunga gahabe ekagarhi k'amishi. Ago 
malunga gaberûle amîshi n’agâbo.” 
7 Nnâmahanga ajira ecirêre enyanya, 
n’eco cirêre caberûla amishi gali idako 
n'amishi gali enyanya. Byanaba ntyo. 
8 Nnâmahanga aha eco cirêre izino lya 
malunga. Haba ebijingo, haba n'esezi: 
olwo lwaba lusiku lwa kabiri. 

9 Nnâmahanga  aderha erhi: 
“Amishi gali idako ly'amalunga ga- 
dêke hantu haguma idaho liboneke.” 
Byanaba ntyo. 10 Nnâmahanga aha 
eryo idaho izino ly'igulu aha n’a- 
mîshi gadêkaga haguma izino lya 
nyanja. Nnâmahanga abona okw'o- 
kwo kuli kwinja. 1! Nnâmahanga ade- 
rha erhi: “Igulu limere mwo ngasi 
lubala, n’emburho z'okurhenga mwo 
obujuru, n'emirhi y'amalehe ngasi 
miguma n'obêko bw'enderhere za- 
yo.” Byanaba ntyo. !2? Igulu lyamera 
mwo olubala: emburho z'okurhenga 
mwo obujuru ngasi nguma n’obûko 
bwazo, emirhi yaba eri kw'amalehe, 
ngasi maguma gakâba gali mwo ende- 
rhere zago nk'oku ganali. Nnâmaha- 
nga abona okw'okwo kuli kwinja. 
13 Haba ebijingo, haba n'esezi: olwo 
lwaba lusiku lwa kasharhu. 

14 Nnamahanga aderha erhi: “Orhu- 
mole rhube emalunga. Orhwo rhumole 
rhuberûle omûshi n'obudufu; bibe bima- 
nyiso byakumanyisa amango, n'ensiku 
n'emyaka, 'Sorhwo rhumole rhukâba 


rhuli enyanya omu malunga rhukâmole- 
ka igulu.” Byanaba ntyo. 16 Nnâmahanga 
ajira rhumole rhubiri rhukulu; akakulu 
kulusha Iy’izuba, mpu karhambule 
omûshi, n'akandi gwo mwezi mpu ka- 
rhambule obudufu; ayushûla kwo n'e- 
nyenyezi. '7 Nnamahanga abihira emalu- 
nga okukâmoleka igulu, 18mpu 
birhambule omûshi n'obudufu, n'okube- 
rula obulangale n’omwizimya. Nnâma- 
hanga abona okw'okwo kuli kwinja. 
Haba ebijingo, hiba n'esezi: olwo 
Iwaba lusiku lwa kani. 

20 Nnâmahanga  aderha erhi: 
“Amîshi gabe mw'ebiremwa binji bi- 
zine, n'orhunyunyi rhukâbalala emalu- 
nga enyanya ly'igulu.” Byanaba ntyo. 
21 Nnâmahanga alema ebiryanyi by'o- 
mu nyanja na ngasi bûko bwa nsimba 
zija zahulahula n'okuja zayerêra omu 
mishi nk'oku zinayorha, alema na 
ngasi bûko bwa kanyunyi. Nnâmaha- 
nga abona okw'okwo kuli kwinja. 
22 Nnamahanga abigisha, aderha erhi: 
“Ngasi bilama omu mishi byoshi bilu- 
ge omu nyanja, n'orhunyunyi rhuyu- 
shûke rhuluge omu igulu!” 3 Haba 
ebijingo, haba n'esezi: olwo lwaba 
lusiku Iwa karhanu. 

24 Nnamahanga aderha erhi: “Igulu 
lirhenge mwo ensimba za ngasi lubero: 
ebintu bishwekwa, n'ebiyandala, n'e- 
nsimba za ngasi bûko.” Byanaba ntyo. 
25 Nnâmahanga ajira ngasi bûko bwa 
nsimba y'erubala, na ngasi bûko 
bwa bintu bishwekwa, na ngasi bûko 
bwa biyandala oku idaho. Nnâmahanga 
abona okw'okwo kuli kwinja. 

26 Nnâmahanga aderha erhi: “Rhuji- 
re omuntu, abe arhushushire bwinja 
bwinja! Abe ye nnawabo enfi z'omu 
nyanja n’orhunyunyi rhw'emalunga n'o- 
rhw'okw'idaho, n'ensimba nnenêne na 
ngasi hyoshi hiyandala okw'idaho.” . 

27 Nnamahanga alema abantu, 

Abalema oku nshusho yage yene, 

Abalema omulume n'omukazi. 


28 Nnamahanga abagisha ababwira erhi: 
“Muburhe, muluge, mulumîre igulu, 
munalirhambule, mube bannawabo 
enfi z’omu nyanja, n'orhunyunyi 

rhw'emalunga, na ngasi nsimba zoshi 
ziba en'igulu.” 2? Nnâmahanga aderha 
erhi: “Mmuhire ngasi mburho zirhenga 
mwo emmogomogo ziba omw'igulu 
lyoshi, na ngasi mirhi yoshi y'okulehe- 
ka amalehe gali mwo n'enderhere 
nk'oku ganali. Emmogomogo zabyo, 
n'amalehe gabyo, byo byaba biryo 
binyu. 30 N’ensimba zoshi, n'orhunyu- 
nyi rhwoshi, na ngasi biyandala oku 
idaho byoshi, kwo kuderha oku ngasi 
chiba mwo omûka; nabyo mbihire nga- 
si lubala lumera lube biryo byabyo.” 
Byanaba ntyo. 3! Nnamahanga abona 
oku ngasi byoshi âli amâjira biri binja 
bwenene. Haba ebijingo, haba n'esezi: 
olwo lwâba lusiku Iwa kali ndarhu. 

Ntyo kwo kwahwire mwo okulema 

amalunga n'igulu n'ebiba mwo 
byoshi. ? Erhi olusiku lwa kali nda 
luhika, erhi Nnamahanga anayusize 
omukolo gwage gwoshi, arhamûka. 
3 Nnamahanga agisha olwo lusiku Iwa 
kali nda, analujira lusiku lwage Iwi- 
mana, bulya go mango arhamûkaga 
enyuma ly'okuyusa emikolo yage yo- 
shi y'okulema. 4 Ntyo kwo Nnâmaha- 
nga ajaga alema amango alemaga 
amalunga n'igulu. 


Ishwa ly’e Edeni 


Amango Nyamuzinda Nnâmahanga 
alemaga amalunga n'igulu, Sharhâli ha- 
ciba omurhi en'igulu, na nta lubala Iwali 
lusâg’ imera, bulya Nyamuzinda Nnâma- 
hanga arhâli asag'iniesa enkuba omw'i- 
gulu, na nta muntu wali acirhangira 
okuhinga idaho. $Cikwone amîshi ga- 
kârherema kurhenga omw’idaho, gakâli- 
bombêza lyoshi. 7 Nyamuzinda Nnâma- 
hanga abumba omuntu n'ebidaka, 
amufûhira omûka gw'obuzine omu ma- 
zulu, ago mango oyo muntu aba ciremwa 
cizîne. 8Enyuma ly'aho, Nyamuzinda 
Nnâmahanga arhwera ishwa omu Edeni, 
olunda lw’ebushoshokero bw'izuba. 
Ahira mwo omuntu abumbaga. 9? Nyamu- 
zinda Nnâmahanga, ameza idaho mwo 
emirhi ya ngasi lubero y'okusimisa ama- 
su, enagwerhe amalehe minja g'okuli- 
bwa, n'omurhi gw'obuzine gwâli omu 
kagarhi k'eryo ishwa, n'ogundi gw'oku- 
manyisa aminja n'amabi. 

10 Olwishi lwakâg’irhenga omu 
Edeni Iwakêbombêza eryo ishwa, enyu- 
ma ly'aho, lwagabikana mwo nyishi 


ini. 11 Olurhanzi izino lyalwo, ye Piso- 
ni. Olwo lwishi Iwali luzonzire ecihugo 
ce Havila cabâga mwo ennoro. 
12 (Ennoro za muli eco cihugo zakag’iba 
zicîre bwenene, mwili n'amagazi g'a- 
kabayo kinja gaderhwa deliumu, n’a- 
mabuye g'engulo ndarhi gaderhwa oni- 
gisi.) 3 Olwishi lwa kabiri izino lyalwo 
ye Gihoni. Olwo lwishi lwali luzonzire 
ecihugo c'e Etiyopiya. 14Olwishi lwa 
kasharhu izino lyalwo ye Tigre, lwo 
Iwakag'ihululira ebushoshokero bw'i- 
zuba bw'omu Asiriya. N'olwishi Iwa 
kani izino lyalwo ye Efurati. 

15 Nyamuzinda Nnamahanga arhêla 
oyo muntu, amuhira muli eryo ishwa 
ly'e Edeni mpu akilihinga n'okukilila- 
nga. 16 Nyamuzinda Nnamahanga arhe- 
geka oyo muntu erhi: “Okâlya amalehe 
ga kuli eyi mirhi eri muli eri ishwa 
yoshi. 17 Cikwone, omurhi gw’okuma- 
nyisa aminja n'amabi, orhalyaga ama- 
lehe gagwo, bulya olusiku wagalya, 
okunali wafa.” 

18 Nyamuzinda Nnâmahanga ade- 
rha erhi: “Kurhali kwinja omuntu 
abêre yene, kukwanine mmujirire 
omurhabazi oli nka ye.” 19 Nyamuzi- 
nda Nnâmahanga arhôla ebidaka, 
abûmba mwo ngasi lubero lwa nsimba 
z'erubala n'orhunyunyi rhw’emalu- 
nga. Abilerhera oyo muntu mpu alo- 
lage kurhi omuntu yene abiyirika 
amazino; ngasi nsimba na ngasi ka- 
nyunyi byaba bigwasirwe okuhêka 
izino oyo muntu anabihaga. 20 Oyo 
muntu ayirika ebintu bishwekwa ama- 
zino n'orhunyunyi rhw'emalunga 
rhwoshi, n'ensimba z'erubala zoshi. 
Cikwone oyo muntu arhabonaga omu- 
rhabazi omukwanine olya oli nka ye. 
21 Ago mango Nyamuzinda Nnamaha- 
nga ajisa oyo muntu iro likulu. Oku- 
handi obwo Nyamuzinda Nnâmaha- 
nga arhêla oyo muntu murhibadu 
muguma, abwika eminyafu aha gwali. 
22 Muli ogwo murhibadu arhêlaga mu- 
li oyo muntu, Nyamuzinda Nnâmaha- 
nga ajira mwo omukazi, amulerhera 
oyo muntu. 3 Ago mango oyo muntu 
ayakûza erhi: 

“Oyu ye kavuha k’omu bivuha 

byani, 

ye munyafu gw'oku minyafu 

yani! 

Aderhwa mukazi orhenzire omu 

mulume?.” 

24 Co cirhumire omulume akirhe- 
nga hali ishe na nnina, acishwekere 
kwo mukage, bombi babe muntu mu- 
guma yene. 

25 Okwo bênali bombi, omulume 
n'omukazi barhâli bayambirhe, cikwo- 
ne ntaye wabire owabo nshonyi. 


Omurhondero gw'ebyaha 


Enjoka yali nyengehushu bwene- 

ne kulusha ensimba zoshi z?eruba- 
la Nyamuzinda Nnâmahanga alemaga. 
Enjoka yadêsa nyamukazi erhi: 

“Ka kwo binali Nnêmahanga ana- 
desirage bulya okw'arhali amalehe go- 
shi ga muli eri ishwa mwakalya?” 

2 Oyo mukazi ashuza eyo njoka erhi: 
“Rhwanahasha okulya amalehe g'oku 
mirhi ya mw'eri ishwa. 3 Cikwone ama- 
lehe g'omurhi guli omu kagarhi kalyo, 
Nnamahanga adesire erhi: Murhagulya- 
ga kwo, murhanaguhumaga kwo, lyo 
murhag'ifa.” 

4 Okuhandi eyo njoka yabwira oyo 

mukazi erhi: 
“Murhakife ciru n'ehitya. 5Cikwone 
Nnamahanga amanyire okw'olusiku 
mwalya amalehe gw'ogwo murhi, ama- 
su ginyu ganazibtika, mube aka Nnâma- 
hanga ola oyishi aminja n'amabi.” 

6 Oyo mukazi abona amalehe g'o- 
gwo murhi gakwanine okulibwa, ganali 
ga kusimisa amasu, na ga kucifinjwa 
bulya gwanalerha obwenge. Lero ako- 
nola ilehe, alirya. Aha n'iba babâga 
boshi, naye alya. 7Ago mango ngasi 
muguma azibûka amasu ayirukira ama- 
nya oku arhayambîrhi. Baja bafundika 
ebyasi by'omurhi gw'omutini, byo ba- 
jijire mwo eri nka myambalo. 

8 Enyuma ly'aho, bayumva izu lya 
Nyamuzinda Nnâmahanga, erhi ayisha 
agera muli eryo ishwa. Byal'ikola biji- 
ngo. Omulume bo na mukâge bacîfuli- 
ka Nyamuzinda Nnâmahanga omu mi- 
rhi ya muli eryo ishwa. ?Cikwone 
Nyamuzinda Nnâmahanga ahamagala 
oyo muntu, aderha erhi: “Ngahi oli?” 

10 Omulume ashuza erhi: “Nayu- 
mvîrhe izu lyawe muli eri ishwa na- 
mâyoboha bulya ntayambîrhi, lero na- 
mâcîfulika.” 11 Nyamuzinda 


Nnamahanga ashub’imubwira erhi: 
“Nndi wakubwizire okw'orhayambirhi? 
Ka walîre amalehe ga gulya murhi 
nakuhanzagya?” 

12 Oyo mulume ashuza erhi: “Oyu 
mukazi wampebaga ho ye wampîre oku 
malehe ga gulya murhi, nâni nagalya!” 

13 Nyamuzinda Nnâmahanga adôsa 
oyo mukazi erhi: “Bici byarhumire 
wajira ntyo?” Oyo mukazi ashuza erhi: 
“Njoka yantebaga, lero namâlya kuli 
ago malehe.” 


Nyamuzinda ahana omulagi 


14 Ago mango Nyamuzinda Nnama- 
hanga abwira eyo njoka erhi: 

“Bulya wajijire ntyo, 

Omu bintu n'omu nsimba zoshi, 

Okola muhehêrere. 

Wakagendera oku nda, 

Onakalya ebidaka 

Kuhika ensiku z'obulamu bwawe 

zoshi. 

15 Nakushombanya n'omukazi, 
Iburha lyawe n'iburha lyage. 
Iburha lyage lyakuvunyungula 

irhwe, 
Nawe olilumire oku kansisira.” 

16 Abwira n'oyo mukazi erhi: 

“Nakulugiza emikero, 
Okola waburha abana 
Oyumve amalumwa. 
Wakâlonza balo, 

Naye balo akêkurhegeka.” 

17 Abwira n'oyo mulume erhi: 
“Wayumvîrhe oku mukâwe 

akubwiraga, 

Walya amalehe ga gulya murhi 

Aga nakuhanzagya nti orhalyaga. 

Idaho likola lihehêrere erhi we 
rhuma! 

Omu bulamu bwawe bwoshi, 

Okola wakâkola bwenene otwike 
entubano 

lyo okâbona ebi wakâlya. 

18 Idaho lyakurhengera mwo 

emishugi n'amakererhe, 
by'omw'ishwa okola walama kwo. 

19 Orhakalya chi orhâtwirire 

ntubano, 

Kuhika olusiku washubira 
Omw'idaho warhengaga. 
Bulya oli bidaka, 

N'omu bidaka wanashubire.” 


a 2.23 Oyu ye kavuha . . .orhenzire omu mulume; kuli kuderha mpu: Oyu ye nie nie nannêne, 


aderhwa mukazi orhenzire omu mulume. 

20 Omulume, ye oligi Adamu, aha 
. mukage izino lya “Eva kwo kuderha 
Buzine”, bulya ye nnina w'abantu bo- 
shi. ?! Nyamuzinda Nnamahanga ajirira 
oyo mulume bo na mukâge emyambalo 
y empu anabayambisa yo. 22 Enyuma 
Iy'aho, Nyamuzinda Nnâmahanga ade- 
rha erhi: “Oyu muntu amâba nka mu- 
guma wa muli rhwe, omu kumanya 
aminja n'amabi! Rhumanyage ankaci- 
konola ilehe kuli ogu murhi gw'obuzi- 
ne mpu alirye, ankalama ensiku n’ama- 
ngo!” 53 Nyamuzinda Nnâmahanga, 
amuhiva muli eryo ishwa ly’e Edeni, 
mpu aj'ikahinga idaho lyo anarhengaga 
mwo. ?4 Akaga oyo muntu muli eryo 
ishwa ly'e Edeni, ahira ebiremwa bide- 
rhwa makerubi” ebushoshokero bw'i- 
zuba bwalyo, byakâzunguza engorho 
eri nka ngulumira ya muliro enali 
yalaza, mpu bakâlanga enjira ejîre hali 
ogw'omurhi gw 'obuzine. 

